Komisijos sprendimas
2004 m. kovo 10 d.
iš dalies keičiantis Sprendimą 2001/106/EB dėl galvijų spermos saugojimo centrų
(pranešta dokumentu Nr. C(2004) 709)
(tekstas svarbus EEE)
(2004/252/EB)
Europos BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1988 m. birželio 14 d. Tarybos direktyvą 88/407/EEB, nustatančią gyvūnų sveikatos reikalavimus, taikomus Bendrijos vidaus prekybai užšaldyta galvijų sperma bei jos importui [1], ypač į jos 5 straipsnio 2 dalį,
kadangi:
(1) Pagal Direktyvą 88/407/EEB su pakeitimais, padarytais Tarybos direktyva 2003/43/EB [2], Bendrijos vidaus prekyba naminių galvijų sperma leidžiama iš spermos surinkimo centrų ar saugojimo centrų, patvirtintų valstybės narės, kurioje jie yra, kompetentingų institucijų, ir kiekviena valstybė narė turi nusiųsti spermos surinkimo centrų ar saugojimo centrų sąrašą kitoms valstybėms narėms ir Komisijai,
(2) 2001 m. sausio 24 d. Komisijos sprendimas 2001/106/EB, nustatantis valstybių narių patvirtintų Bendrijos vidaus prekybai gyvais gyvūnais, sperma ir embrionais sąrašų vienetų pavyzdį ir šių sąrašų perdavimo Komisijai taisykles [3], nustato taisykles, pagal kurias kiekvienos valstybės narės savo teritorijoje patvirtintų spermos surinkimo centrų sąrašai turi būti perduoti Komisijai. Tame sprendime taip pat numatyti tokių sąrašų pavyzdžiai.
(3) Siekiant atsižvelgti į Direktyvos 88/407/EEB pakeitimus, padarytus Direktyva 2003/43/EB dėl spermos saugojimo centrų, Sprendimas 2001/106/EB turėtų būti išplėstas aprėpiant galvijų spermos saugojimo centrus.
(4) Todėl Sprendimas 2001/106/EB turėtų būti atitinkamai iš dalies pakeistas.
(5) Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
priėmė šĮ SPRENDIMĄ:
1 straipsnis
Sprendimo 2001/106/EB I ir II priedai iš dalies keičiami pagal šio sprendimo priedą.
2 straipsnis
Šis sprendimas skirtas valstybėms narėms.
Priimta Briuselyje, 2004 m. kovo 10 d.